Frederikshavn White Hawks, der sluttede den seneste sæson af med at vinde bronzemedaljer er allerede begyndt at forstærke sig frem mod den kommende sæson. Første nye navn hos høgene er Steffen Klarskov, der kommer tilbage til Frederikshavn. Her spillede han 44 kampe tilbage i 2011/2012-sæsonen inden han drog til Aalborg og siden til sin barndomsklub Rødovre. - Vi glæder os meget over at Steffen igen er at finde i White Hawks-trøjen, og tror på, han kan tage endnu et skridt op i sin karriere, skriver klubben i en pressemeddelelse. - Jeg glæder mig rigtig meget til at vende tilbage og spille for White Hawks. Jeg har kun positive ord at sige om klubben og jeg var rigtig glad for mit ophold sidst, siger Steffen Klarskov selv. - Jeg føler, det er en klub med en god struktur og et godt bagland. Senest blev jeg taget utroligt godt imod, så det regner jeg ikke med, bliver et problem, siger han videre.
Frederikshavn White Hawks, henter Steffen Klarskov, der spillede i klubben i sæsonen 2011/2012.